《与张松友同年》
清代·冯廷櫆

斗笠蒙头竹杖轻，东风吹我上齐城。醉投石雁洲边宿，老向青牛观里行。

野草渐从官路合，春云恰到县门晴。悬知海内张公子，尚识人间鲁两生。

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。